17/07/2013 | Administración LocalMunicipal
Oroso
Bases específicas e convocatoria para a selección por concurso-oposición dunha praza de arquitecto/a municipalBases específicas e convocatoria para a selección por concurso-oposición dunha praza de arquitecto/a municipal

En uso das facultades que me outorga o artigo 21.1. g) da Lei 7/1985, de 2 de abril, reguladora das bases do réxime local; artigo e o artigo 41.14. c) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por Resolución da Alcaldía do 08/07/2013, aprobáronse as seguintes bases específicas e convocatoria para a selección por concurso-oposición dunha praza de arquitecto/a municipal, como persoal funcionario no Concello de Oroso, incluída na Oferta de emprego público do ano 2010: “PRIMEIRO. APROBAR as estas bases específicas e a convocatoria para cubrir unha praza de arquitecto/a do Concello de Oroso, incluída na Oferta de Emprego Público do ano 2010: Establécese o de concurso oposición. Proceso de consolidación de emprego temporal en aplicación do disposto na disposición transitoria cuarta da Lei 7/2007, do 12 de abril, do Estatuto Básico do Empregado Público. O obxecto da convocatoria é a provisión en propiedade dunha praza de funcionario de carreira de arquitecto municipal. A dita praza está incluída na oferta de emprego público do Concello de Oroso para o exercicio 2010. A convocatoria regularase polas presentes bases e as bases xerais publicadas no Boletín Oficial da Provincia da Coruña núm.248 do 30/12/2010, prevalecendo sempre o disposto nas presentes bases en caso de conflito. A correspondente ao grupo A, subgrupo A1; escala, Administración Especial; subescala Técnica; clase, superior. Estará dotada coas retribucións básicas que legalmente corresponden ao Grupo A1, e as complementarias propias do posto de traballo ao que resulte adscrita a praza do aspirante. Figurarán incluídas no réxime de dedicación exclusiva. Ademais dos sinalados na base V das xerais, os aspirantes deberán estar en posesión do título oficial de Arquitecto. De acordo coa ordenanza reguladora dos dereitos de exame os aspirantes satisfarán a cantidade de 35,00 euros (trinta e cinco euros). Deberá presentarse segundo o disposto na base IV e VI das bases xerais coa documentación sinalada nelas. No seu caso, e para conseguir a exención da realización da proba de coñecemento da lingua galega: a) Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia. Conforme á base VII das bases xerais. O tribunal cualificador das probas selectivas estará formado por cinco membros: un presidente, un secretario e tres vogais nomeados pola Alcaldía. Publicarase a súa composición consonte ao previsto na base VII das xerais, coa lista provisional de admitidos/as e excluídos/as do proceso selectivo. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non podendo ostentarse esta en representación ou por conta de ninguén. A composición do tribunal será predominantemente técnica, debendo todos os membros do mesmo contar cun nivel de titulación ou especialización igual ou superior á esixida para o acceso á praza. Non poderán formar parte do tribunal cualificador o persoal de elección ou designación política, os funcionarios interinos e o persoal eventual. Os membros do tribunal deberán absterse de intervir, notificándollo ao órgano que os designe, cando concorran nelas circunstancias das previstas no artigo 28 da Lei 30/1992, do 26 de novembro, de réxime xurídico das administracións públicas e do procedemento administrativo común, así como cando realizasen tarefas de preparación de aspirantes a probas selectivos de acceso nos cinco anos inmediatamente anteriores á publicación desta convocatoria. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao establecido no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común. No suposto de vacante por ausencia, enfermidade ou calquera outra causa legal, o presidente será substituído, segundo o disposto na resolución que o nomeou. No caso de que tampouco poida concorrer o substituto, corresponderá a presidencia do tribunal ao vogal ou funcionario de maior antigüidade e de máis idade, por esta orde, de entre os seus membros. No caso de vacante por ausencia, enfermidade ou calquera outra causa legal, o secretario será substituído, segundo o disposto polo órgano que o nomeou. No caso de que tampouco poidan concorrer o substituto, corresponderá a función de secretario a un dos vogais, previo acordo adoptado polo tribunal na primeira sesión celebrada unha vez constituído. Correspóndelle á presidencia acordar as convocatorias das sesións ordinarias e extraordinarias, presidir as sesións, moderar o desenvolvemento dos debates e suspendelos por causas xustificadas, asegurar o cumprimento das leis, dirimir co seu voto os empates nos termos legalmente previstos, visar as actas e certificacións dos acordos do órgano de selección e as demais que lle outorgue a lexislación vixente. O/a secretario/a, que intervirá con voz e sen voto, desempeñará funcións de asesoramento legal ao órgano de selección, custodia dos exames e actas, elaboración de actas dos acordos e informe xurídico en relación cos recursos administrativos que poidan presentarse contra os actos e acordos do órgano de selección. Igualmente deberá realizar as funcións previstas no artigo 25 da Lei 30/1992, do 26 de novembro, do réxime xurídico das administracións públicas e do procedemento administrativo común. O tribunal non poderá constituírse nin actuar sen a asistencia do presidente e do secretario ou, no seu caso, quen lle substitúan, e da metade, polo menos, dos seus membros. O tribunal, por medio do seu presidente, poderá dispoñer a incorporación aos seus traballos de asesores especialistas para as labores que estime pertinentes, limitándose estes a prestar colaboración nas súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 102 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común. Contra as resolucións e actos do tribunal e os seus actos de trámite cualificados, poderá interpoñerse recurso ante a autoridade que nomee ao seu presidente. Aos membros e asesores do tribunal que concorrer ás súas sesións, aboaráselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, salvo disposición en contrario, serán as establecidas para os vogais. O tribunal adaptará o tempo e os medio de realización dos exercicios dos aspirantes discapacitados de forma que se garanta e igualdade de oportunidades cos demais participantes, nos termos establecidos na normativa vixente. Unha vez constituído validamente o tribunal, cando algún dos seus membros se ausente durante a celebración ou corrección das probas, farase constar polo secretario na correspondente acta. Se a ausencia ten lugar durante a corrección mediante lectura pública dun exercicio, o secretario haberá de facer constar expresamente tal circunstancia na acta, non podendo o vogal ausente outorgar puntuación ao exercicio realizado. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio e/ou a súa situación de lactación, a súa coincidencia coas datas de realización de calquera dos exames ou probas previstas nestas bases, poderán poñelo en coñecemento do tribunal solicitando o oportuno aprazamento, unindo á comunicación o correspondente informe médico oficial. A comunicación deberá realizarse cunha antelación como mínimo de catro días naturais á data de celebración da proba concreta e o tribunal determinará, con base á información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente. A puntuación obtida polo/a aspirante na fase de concurso non poderá exceder do 40% do total da puntuación máxima alcanzable na fase de oposición. A suma das puntuacións obtidas na fase de concurso –co límite máximo do 40% da puntuación total – nos exercicios da oposición e do idioma galego, suporá a puntuación total da proba selectiva, que servirá para elaborar a relación de aprobados por orde de puntuación. A puntuación de cada aspirante nos diferentes exercicios será a media aritmética das cualificacións de todos os membros do tribunal asistentes á sesión. Non se avaliarán a puntuación máis alta e a máis baixa (só unha delas en caso de empate), sempre que entre elas exista unha diferencia de 7 puntos ou máis. Se os exames non foran corrixidos ao remate da proba, introduciranse nun sobre que se pechará e selará, asinando sobre o precinto todos os membros do tribunal presentes, así como polo/a aspirante. O sobre quedará baixo a custodia do secretario para a súa apertura ao inicio da sesión na que se corrixan. A orde de puntuación dos membros do tribunal será a que o mesmo acorde con anterioridade á corrección dos exercicios, debendo facerse constar na acta. Os membros do tribunal so poderán cualificar os exames nos que tiveran unha intervención directa na súa corrección. No caso de empate, o desempate resolverase a favor do/a aspirante con maior puntuación na fase de oposición; de persistir o empate polo/a que obtivese maior puntuación polo apartado de experiencia profesional; se seguira persistindo o empate, polo/a que obtivese maior puntuación polo apartado de formación profesional; se seguira persistindo o empate, polo/a de maior idade. Constará de tres exercicios; un teórico, un práctico e unha proba de coñecemento do idioma galego. De carácter obrigatorio e eliminatorio. Consistirá en contestar por escrito, durante un período máximo de tres horas, a 4 temas propostos polo tribunal, dos que figuran como anexo a estas bases. Un destes temas corresponderá ao primeiro apartado do temas “Temas xerais” e o resto ao apartado “Temas específicos”. Este exercicio puntuarase de cero (0) a vinte e catro (24) puntos, sendo necesario para aprobar obter unha puntuación mínima de doce (12) puntos. De carácter obrigatorio e eliminatorio. Consistirá en desenvolver por escrito durante un período máximo de tres horas, dous supostos teórico-prácticos que plantexará o Tribunal, inmediatamente antes do comezo do exercicio, en relación coas funcións do posto a desempeñar. Durante o desenvolvemento desta proba os aspirantes poderán, en todo momento, facer uso dos textos lexislativos dos que acudan provistos, non permitíndose o manexo de textos comentados nin libros de formularios nin formatos dixitais. Os aspirantes deberán expoñer este exercicio ante o tribunal en sesión pública. O Tribunal poderá, ao final da exposición, solicitar ó aspirante calquera aclaración que considere oportuna, sobre o suposto práctico desenvolvido. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos presentados. Este exercicio puntuarase de cero (0) a vinte e catro (24) puntos, sendo necesario para aprobar obter unha puntuación mínima de doce (12) puntos. De carácter igualmente obrigatorio, aínda que o non superalo, non impedirá o nomeamento. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis axeitada/s, nun tempo máximo de 30 minutos. Avaliarase de cero (0) a doce (12) puntos. O aspirante que non obtivese 6 puntos como mínimo nesta proba deberá participar no primeiro curso de idioma galego que realice a administración autonómica (Secretaría Xeral de Política Lingüística ou organismo autonómico competente) co fin de obter a debida capacitación. Estarán exentos da realización deste exercicio os/as aspirantes que acrediten posuír o título CELGA 4 (equivalente ao antigo certificado de perfeccionamento), segundo o establecido na Disposición adicional 2ª da Orde do 16 de xullo do 2007, que regula os certificados oficiais acreditativos dos niveis de coñecemento da lingua galega (Celga) en relación co seu Anexo I, punto 5, aos que se lle asignarán 12 puntos. Puntuarase na fase de concurso a aqueles aspirantes que superaran a fase de oposición segundo o seguinte baremo: Por cada ano ou fracción superior a 6 meses como funcionario interino, de carreira ou persoal laboral ao servizo dunha administración local a tempo completo coma arquitecto/a: 2 puntos. As contratacións a tempo parcial ratearanse segundo corresponda. Por cada ano ou fracción superior a 6 meses como funcionario interino, de carreira ou persoal laboral ao servizo dunha administración pública diferente a unha administración local a tempo completo coma arquitecto/a: 1 punto. As contratacións a tempo parcial ratearanse segundo corresponda. Aos efectos destas bases, entenderase como: 1. “Administracións públicas”, as entidades relacionadas no artigo 3.2 do TR 3/2011 da lei 30/2007 de contratos do sector público.2. “Administración local”, as entidades relacionadas no artigo 3 da Lei 7/85 reguladora das bases do réxime local, así coma exclusivamente os seus organismos autónomos. A prestación de servicios deberase acreditar mediante a presentación de todos os seguintes documentos: 1. Certificado emitido polo órgano competente dos servicios prestados no que se acredite claramente o posto de traballo desempeñado (denominación, grupo e/ou escala e subescala), a xornada laboral (completa ou tempo parcial) así como o número de meses e días de traballo prestados.2. Informe de vida laboral emitido pola Tesourería Xeral da Seguridade Social. Naqueles casos que o mérito que se alega é a prestación de servizos no Concello de Oroso, bastará facelo constar nunha declaración xurada que se achegará xunto coa solicitude e na que figure a data ou datas de inicio e finalización dos servizos ao Concello e departamento, servizo ou unidade na que se prestaron. Só se valorarán os cursos de formación e perfeccionamento que versen sobre materias relacionadas directamente coas funcións propias do posto convocado, sempre que os cursos fosen impartidos por unha Administración Pública, por un centro oficial de formación ou por institución homologada para impartir formación profesional continua e de acordo co seguinte baremo: - Por cada curso dunha duración superior a 150 horas outorgarase 5 puntos. - Por cada curso dunha duración entre 131 e 150 horas outorgarase 4 puntos - Por cada curso dunha duración entre 70 e 130 horas outorgarase 2,50 puntos. - Por cada curso dunha duración entre as 40 e 69 horas, outorgarase 1,50 puntos. - Por cada curso dunha duración entre as 20 e 39 horas de duración, outorgarase 1 punto. - Por cada curso dunha duración inferior a 20 horas ou no que non se especifique a duración: 0,50 puntos. Non se valorará a participación en xornadas, simposiums ou similares. Cando existan varios cursos de idéntico contido, valorarase unicamente o de maior duración. Estarase ao disposto nas bases 11, 12 e 13 das bases xerais para a relación de aprobados, aportación de documentación e nomeamento e toma de posesión. Contra a resolución de alcaldía que aprobe as presentes bases, que pon fin á vía administrativa, se poderá interpoñer recurso contencioso-administrativo ante os Xulgados do Contencioso-Administrativo, no prazo de dous meses, contados dende o día seguinte ó da publicación das presentes bases no Boletín Oficial da Provincia, segundo o art.46.1 da Lei 29/1998, do 13 de xullo, da xurisdicción contencioso-administrativa. Asemade poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte da publicación das presentes bases no Boletín Oficial da Provincia (art.116, 117 e 48 da Lei 30/92, do 26 de novembro, do réxime xurídico das administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (art.116 da Lei 30/92, do 26 de novembro, de réxime xurídico das administracións públicas e do procedemento administrativo común). D/D.ª. DNI núm. con enderezo en., teléfono., correo electrónico., nacionalidade. idade. coñecedor/a da convocatoria publicada o día. no BOE núm. para a provisión en propiedade dunha praza de arquitecto do Concello de Oroso, incluída na oferta de emprego público 2010, manifesta: 1º) Que reúno todos os requisitos esixidos na base cuarta das bases específicas da convocatoria.2º) Que coñezo e acepto incondicionalmente o contido das bases xerais e específicas da convocatoria.3º) Que me comprometo no caso de obter a praza a prestar a promesa ou xuramento establecido no RD 701/1979 do 5 de abril. Por iso solicito participar no correspondente proceso selectivo. Achégase a seguinte documentación: - Xustificante de ter satisfeito os dereitos de exame. - Documentación acreditativa dos méritos alegados para a fase de concurso - (Opcional) Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia. Oroso. de. de. Asinado. Tema 1. A Constitución española de 1978: principios xerais e estrutura. Dereitos fundamentais e liberdades públicas. Tema 2. A Coroa, as Cortes Xerais, o poder Xudicial e o Goberno na Constitución. Tema 3. Principios de actuación da Administración pública: eficacia, xerarquía, descentralización, desconcentración e coordinación. Tema 4. Formas de actuación administrativa: fomento, policía e servizo público. A responsabilidade da Administración. Tema 5. Organización e funcionamento da Administación Xeral do Estado. Organización central. Organismos públicos, organismos autónomos. Entidades públicas empresariais. Tema 6. O ordenamento xurídico comunitario. As súas fontes. Relación co dereito interno dos estados. As liberdades básicas do sistema comunitario, libre circulación de mercadorías, de persoas, de servizos e de capitais. Tema 7. As institucións da unión Europea. Órganos executivos e os seus poderes. O Consello de Ministros. A Comisión. O Parlamento Europeo: composición e atribucións. O Tribunal de Xustiza da unión Europea. Tema 8. Estatuto de Autonomía de Galicia: principios xerais e estrutura. Tema 9. Xunta de Galicia e o seu presidente. O Parlamento de Galicia. Control parlamentario da acción do Goberno. O Valedor do Pobo. Tema 10. A Administración Pública da Comunidade Autónoma. estrutura e funcións. A Administración periférica e institucional. Tema 11. O municipio. Elementos. Organización municipal e competencias dos distintos órganos. funcionamento dos órganos colexiados locais. Convocatoria e orde do día. Actas e certificados dos acordos. Tema 12. Ordenanzas e regulamentos. Procedemento de elaboración e aprobación. Os bandos. Tema 13. Os funcionarios da Administración local. Organización da función pública local. A oferta de emprego público e as relacións de postos de traballo. Tema 14. Dereitos e deberes dos empregados públicos locais. F altas e sancións. O procedemento disciplinario. Tema 15. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 16. Os bens das entidades locais: concepto. Clases. Bens de dominio público local. Bens patrimoniais locais. Tema 17. Principios orzamentarios na Lei reguladora de facendas locais. Tema 18. Os contratos administrativos. Órgano de contratación, procedementos de contratación e formas de adxudicación. Tema 19.—Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional. Tema 20. O Real decreto lexislativo 2/2008 de 20 de xuño, de solo. Antecedentes, obxecto e disposicións xerais. Tema 21. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 9/2002 de ordenación urbanística e protección do medio rural de Galicia. Tema 22. Dereitos e deberes dos cidadáns. Réxime urbanístico do dereito de propiedade. Contido do dereito de propiedade segundo o Real decreto lexislativo 2/2008, de 20 de xuño, de solo. Incidencias na transmisión de fincas e declaración de obra nova. Tema 23. A Lei 9/2002 de ordenación urbanística e protección do medio rural de Galicia. Xustificación e principios inspiradores, principios xerais, obxecto da Lei, aspectos da función urbanística. Tema 24. O planeamento urbanístico na Lei 9/2002 de ordenación urbanística e protección do medio rural de Galicia. Clases de instrumentos de ordenación. Límites de sostibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo. Tema 25. O Plan Xeral de Ordenación Municipal: Obxecto, determinacións, documentación. Tema 26. Os Plans Parciais: Obxecto, determinacións, documentación, procedemento de aprobación. Plans de sectorización. Tema 27. Os Plans Especiais: finalidades. Os Plans Especiais de Protección e rehabilitación e mellora do medio rural. Plans Especiais de Reforma Interior. Os Plans Especiais de Protección. Tema 28. Outros instrumentos de Planeamento: Os Estudos de Detalle, os Catálogos. Tema 29. Elaboración e aprobación dos instrumentos de ordenación, actos preparatorios, suspensión de licenzas, propostas de planeamento, formulación. Ordenación urbanística común a varios Concellos. O procedemento de aprobación de planeamento municipal. A elaboración, a tramitación e competencia para aprobación definitiva. Tema 30. A vixencia e revisión de plans. A modificación de plans. Modificacións dos plans en solo rústico. Efectos da aprobación dos plans. Normas de aplicación directa da Lei 9/2002 de ordenación urbanística e protección do medio rural de Galicia. Adaptación ao ambiente, alturas, protección das vías de circulación. Tema 31. O Solo urbano na lexislación urbanística vixente. Réxime. Tema 32. O Solo urbanizable na lexislación urbanística vixente. Réxime. Tema 33. O Solo de núcleo rural na Lei 9/2002 de ordenación urbanística e protección do medio rural de Galicia, concepto de núcleo rural, réxime do solo de núcleo rural na Lei 9/2002 de ordenación urbanística e protección do medio rural de Galicia. Condicións de uso, condicións de edificación. Tema 34. O solo rústico na lexislación urbanística vixente, categorías e réxime. O solo rústico de especial protección. usos e actividades en solo rústico. Tema 35. Deber de edificar os soares. Prazos de edificación na Lei 9/2002 de ordenación urbanística e protección do medio rural de Galicia. Consecuencias do incumprimento, a caducidade de licenzas. O rexistro municipal de soares. Tema 36. Distribución de cargas e beneficios. As áreas de reparto, o aproveitamento tipo. Os instrumentos para distribución de cargas e beneficios nas distintas clases de Solo da Lei 9/2002 de ordenación urbanística e protección do medio rural de Galicia. Os polígonos. Tema 37. A equidistribución. Regras xerais, principios e criterios. O instrumento de equidistribución. Contido e procedemento de aprobación. Efectos. Tema 38. Execución dos Plans de Ordenación na Lei 9/2002 de ordenación urbanística e protección do medio rural de Galicia, finalidades, competencias, presupostos de execución. Os proxectos de urbanización. Actuacións illadas en solo urbano. Tema 39. Os sistemas de actuación, clases. Elección do sistema. Cumprimento das determinacións de planeamento. Polígonos con exceso ou defecto de aproveitamento real. Compensación de cargas, distribución xusta de cargas e beneficios, gastos de urbanización. Tema 40. O sistema de Compensación: determinacións xerais, incorporación de propietarios. A xunta de compensación. Sistema de concesión de obra urbanizadora. Tema 41. O sistema de Cooperación: determinacións xerais. Gastos de urbanización, colaboración cos propietarios. Tema 42. O sistema de expropiación: determinacións xerais. Prezo xusto. A taxación conxunta, aprobación e efectos do procedemento da taxación conxunta. Procedemento individual de expropiación. Exclusión da expropiación. Tema 43. Obtención de terreos de sistemas xerais e de dotacións públicas. A ocupación directa. Procedemento. Tema 44. A intervención no mercado do solo: o patrimonio municipal do solo, bens que o integran e destino, o dereito de superficie, os dereitos de tanteo e retracto: delimitación de áreas, procedemento. Vivenda suxeita a protección pública. Tema 45. A intervención na edificación e no uso do solo. As licenzas: actos suxeitos a licenza, actos promovidos polas administracións públicas. Especial referencia á distinción entre obra maior e obra menor no PXOM, contido do proxecto técnico de obra maior, contido de la licencia, licencia de 1ª ocupación, silencio administrativo na concesión de licencias. Tema 46. Deber de conservación e ruína. Inspección periódica de construcións: A ITE. Ordes de execución. A declaración de ruína. Tema 47. As parcelacións urbanísticas, indivisibilidade. Réxime das parcelacións. Tema 48. Disciplina urbanística: Protección da legalidade: obras sen licenza en curso de execución, obras rematadas sen licenza. Suspensión e revisión de licenzas. Tema 49. Infraccións urbanísticas e sancións. Prescrición, persoas responsables, órganos competentes para imposición de sancións, o procedemento sancionador. Tema 50. Organización das Administracións competentes en materia de urbanismo. Órganos urbanísticos da Comunidade Autónoma e no ámbito local. A organización administrativa do urbanismo no Concello de Oroso. Tema 51. O crecemento urbano de Oroso. O seu marco comarcal. Tema 52. O PXOM de Oroso. Estrutura xeral. Documentos que integran o PXOM. O estudio de sostibilidade ambiental e impacto territorial e paisaxístico. Clasificación do solo. Tema 53. Normas urbanísticas do PXOM de Oroso: disposicións xerais. Intervención municipal na edificación e usos do solo, incidencia do plan sobre situacións preexistentes. Intervención municipal na edificación e usos do solo. Tema 54. PXOM de Oroso: normas xerais de edificación. Tema 55. PXOM de Oroso: normas xerais de uso. Tema 56. PXOM de Oroso: normas xerais de ordenación e urbanización. Tema 57. PXOM de Oroso: normas xerais de protección. Tema 58. PXOM de Oroso: ordenanzas de solo urbano. Normas xerais derivadas do réxime do solo urbano. Tema 59. PXOM de Oroso: ordenanzas de solo urbano: Ordenanzas SU-1 e SU-2. Rueiro pechado e rueiro con patio Tema 60. PXOM de Oroso: ordenanzas de solo urbano: Ordenanza SU-3 e SU-4. Edificación agrupada e Vivenda unifamiliar. Tema 61. PXOM de Oroso: ordenanzas de solo urbano: Ordenanza SU-5 e SU-6. Bloque illado e bloque illado de actividades terciarias. Tema 62. PXOM de Oroso: ordenanzas de solo urbano: Ordenanzas SU-7. Actividades industriais. Tema 63. PXOM de Oroso: ordenanzas en solo de núcleo rural. Tema 64. PXOM de Oroso: normas urbanísticas en solo urbanizable. Tema 65. PXOM de Oroso: normas urbanísticas en solo rústico. Tema 66. Planeamento de desenvolvemento do PXOM. Plan especial do parque fluvial do Rego do Carboeiro. Plan parcial da área de reparto núm.10. Tema 67. A ordenanza municipal de ruídos e vibracións. Aspectos xerais e incidencia nas licenzas. Tema 68. A Lei 38/1999, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 69. O Código técnico da edificación: Disposicións xerais. Contido. Condicións técnicas e administrativas. Condicións do proxecto, na execución da obra e do edificio. Tema 70. O CTE: DB-SE: seguridade estrutural, accións na edificación, cimentos, aceiro, fábrica e madeira. Tema 71. O CTE: DB-SI: Seguridade en caso de incendio e DB-SUA Seguridade de utilización e accesibilidade Tema 72. O CTE: DB-HS Salubridade. DB-HR protección contra o ruído. DB-HE Aforro de enerxía. Tema 73. As Normas de habitabilidade de vivendas de Galicia. Tema 74. Condicións de accesibilidade e supresión de barreiras: Lei 8/1997, do 10 de agosto. Regulamento para o desenvolvemento e execución da Lei de accesibilidade: Decreto 35/2000. Tema 75. Instalacións de telecomunicacións. Disposicións sobre infraestruturas comúns nos edificios para acceso ós servicios de telecomunicacións. Real decreto Lei 1/1998 e Real decreto 346/2011, do 11 de marzo, polo que se aproba o Regulamento regulador das infraestruturas comúns de telecomunicacións para o acceso ós servizos de telecomunicación no interior das edificacións. Tema 76. Real Decreto 2816/1982, de 27 de agosto, por el que se aproba o Regulamento xeral de espectáculos públicos e actividades recreativas. Decreto 292/2004, do 18 de novembro, polo que se aproba o catálogo de espectáculos públicos e actividades recreativas da Comunidade Autónoma de Galicia. Aspectos xerais e a súa incidencia sobre as licenzas. Tema 77. Decreto 133/2008 de 12 de xuño polo que se regula a avaliación de incidencia ambiental. Ámbito de aplicación. Procedemento de tramitación das licenzas de actividade. Tema 78. Contratación do sector público. Capacidade e solvencia. Clasificación. Actuacións preparatorias: pregos de prescricións. Selección do contratista e adxudicación dos contratos. Dereitos e deberes dos contratistas. Tema 79. O contrato de obras. Supervisións de proxectos, replanteo previo. Execución do contrato. Modificación. Revisión de prezos. Recepción e liquidación. Resolución. Tema 80. As certificacións de obras. Tema 81. Lei 18/2008, do 29 de decembro, de vivenda de Galicia. Lexislación actual sobre vivendas de protección oficial. Vivendas de protección oficial de promoción privada e de promoción pública. Normativa sobre axudas en materia de vivenda. Actuacións protexidas en materia de rehabilitación. Tema 82. Ordenación do territorio: principios xerais. A Lei 10/1995 de ordenación do territorio de Galicia e o regulamento 80/2000 sobre plans e proxectos sectoriais. Lei 6/2007 de 11 de maio de medidas urxentes en materia de ordenación do territorio e do litoral de Galicia. Tema 83. A protección do medio ambiente. Lexislación comunitaria, estatal e autonómica. Aspectos xerais. A Lei 9/2006 de 28 de abril sobre a avaliación dos efectos determinados plans e programas no medio ambiente. Tramitación. Informe de sostibilidade ambiental. O Real Decreto Lexislativo 1/2008 de 11 de xaneiro, polo que se aproba o texto refundido da Lei de avaliación de impacto ambiental de proxectos. Proxectos suxeitos á tramitación de impacto. Tramitación. Estudio de impacto ambiental. Tema 84. Espazos naturais protexidos: lexislación estatal e autonómica. Categorías dos espazos naturais protexidos. usos permitidos e prohibidos nas zonas de especial conservación. Tema 85. O patrimonio cultural: lexislación estatal e autonómica de protección do patrimonio cultural. Lei 8/1995, de 30 de outubro, do Patrimonio Cultural de Galicia. Tema 86. Lexislación en materia de augas. Dominio público hidráulico. A súa incidencia no urbanismo. Tema 87. Estradas, ferrocarril e aeroportos: lexislación estatal e autonómica. A súa incidencia no urbanismo. Tema 88. Valoración inmobiliaria. A orde ECO/805/2003. Sistemas de valoración. Método residual estático e dinámico. Método do coste. Método de capitalización das rendas. Método de comparación. Tema 89. Réxime de valoracións segundo o Real decreto lexislativo 2/2008 de 20 de xuño, de solo. O Regulamento de valoracións (RD.1492/2011, do 24 de outubro). Valoración do solo e as construcións en situación de rural. Valoración do solo e construcións en situación de urbanizado. Tema 90. Lexislación sobre protección contra a contaminación acústica e incidencia no procedemento de concesión de licenzas. A ordenanza municipal de protección do medio contra a contaminación acústica producida por ruídos e vibracións. Zonas acusticamente saturadas. SEGUNDO. Publica-lo texto íntegro das Bases e Convocatoria específica para cubri-la praza vacante no Boletín Oficial da Provincia e no Taboleiro de Edictos da Casa do Concello. TERCERO. Publicar no Diario Oficial de Galicia e no Boletín Oficial do Estado un extracto da Convocatoria, sendo a data de publicación no Boletín Oficial do Estado a que servirá para o computo do prazo para a presentación de instancias”. Oroso, 8 de xullo de 2013 O alcalde, Manuel Mirás Franqueira.